अछाम – अछाम जिल्लाको रामारोशन गाउँपालिकाले असला माछा संरक्षणका लागि कैलाशखोला र आसपासका शाखा खोलाहरुमा माछा मार्नका लागि नियम बनाएको छ ।
खोलामा हुने अवैध माछा मार्ने कार्यलाई निरुत्साहित गर्न तथा असला माछा संरक्षणका लागि गाउँ कार्यपालिका बैठकबाट नियम बनाई कार्यान्वयनमा ल्याइएको हो । गाउँपालिकाको नियम अनुसार ८४ गेडी भएको जाल बाहेक अन्य जुनसुकै प्रक्रियाबाट माछा मारेमा अवैध ठहर गरिने छ र उसलाई कारबाही हुनेछ ।
असला जातको माछा घट्दै गएको र खोलाहरुमा अवैध रुपमा माछा मार्ने क्रम बढेको अवस्थामा गाउँपालिकाले नयाँ नियम नै बनाएर माछा मार्ने कार्यलाई व्यवस्थित गर्न लागेको गाउँपालिका अध्यक्ष झंकर साउद भास्कले बताउनुभयो ।
गाउँपालिकाले नियम पारित गरिसकेको र सूचना निकालेरै जाल दर्ता र माछा मार्ने अनुमति पत्रका लागि दरखास्त आह्वान समेत गरिसकेको अध्यक्ष साउदको भनाई छ । जाल दर्ता तथा माछा मार्ने अनुमतिका लागि स्थानीयले श्रावण २५ देखि भाद्र ८ गतेसम्म आवेदन दिन सक्ने गाउँपालिकाका सूचना प्रविधि अधिकृत बुद्धिबहादुर साउदले बताउनुभयो ।
अबका दिनहरुमा जाल दर्ता गरेका स्थानीयले र माछा मार्ने अनुमति लिएका स्थानीयले मात्रै माछा मार्न पाउने र खोलाहरुमा कुनै पनि विषादी, जैविक विषादी, करेण्ट गोला आदी प्रयोग गरेर माछा मार्न नपाइने गाउँपालिकाले जनाएको छ । नियम विपरित माछा मारेको पाइएमा गाउँपालिकाको नियमअनुसार कारबाहि गरिने समेत गाउँपालिकाले जनाएको छ ।
गाउँपालिकाले माछा मार्नेको योग्यता पनि तोकेको छ । गाउँपालिकाले निकालेको सूचना अनुसार १८ वर्ष देखि ६० वर्ष ननाघेकाले मात्रै माछा मार्न पाउनेछन् ।
त्यस्तै माछा मार्ने व्यक्ति शारिरीक तथा मानसिक रुपमा स्वस्थ हुनुपर्ने छ । गाउँपालिकाले रक्सी खाने लत लागेका व्यक्तिले माछा मार्न नपाउने जनाएको छ ।
नियममा जाल दर्ता नगरी र अनुमति नलिइ माछा मारेको पाइएमा पहिलो पटक पाँच सय रुपैयाँ जरिवाना गराइने र त्यसपछि पनि अवैध रुपमा माछा मारेको पाइएमा प्रत्यक पटक दोब्बर जरिवाना तिर्नुपर्ने व्यवस्था गरिएको छ ।
अछामका उज्यालो सहकर्मी चन्द्र थापा रेडियो रामारोशनमा पनि काम गर्नुहुन्छ । उहाँलाई फेसबुकमा भेट्न सकिन्छ ।
काठमाडौं, वैशाख २१ – नेपाल यातायात व्यवसायी राष्ट्रिय महासंघका महासचिव सरोज सिटौला पक्राउ पर्नुभएको छ ।
महासंघको शुक्रबार घर ग्यारेजमा सवारी थन्काउने कार्यक्रम थियो भने गृहमन्त्री रामबहादुर थापाले यातायात सेवा ठप्प पार्ने व्यवसायीहरुलाई पक्राउ गर्ने आदेश दिनुभएको थियो ।
उहाँलाई रिपोर्टर्स क्लब नेपालको साक्षात्कार कार्यक्रममा भाग लिन आउँदा क्लबको कार्यालय परिसरबाटै पक्राउ गरिएको हो ।
सादा पोशाकमा आएका प्रहरीले सिटौलालाई पक्राउ गरेर महानगरीय प्रहरी परिसर टेकुमा लगेको छ । क्लबमा आउनुअघि उनले क्लबका अध्यक्ष ऋषि धमलालाई टेलिफोन गरेर पक्राउ पर्ने सम्भावना भएकाले कार्यक्रममा आउँ कि नआउँ भनेर सोधेका थिए ।
सरकारी निकायका सरोकारवाला पनि साक्षात्कारमा आउने जानकारी पाएपछि उहाँ रिपोर्टर्स क्लबमा जानभएको थियो ।